Laura Ikauniece

Laura Ikauniece (bijusi arī Laura Ikauniece-Admidiņa, dzimusi  Ventspilī) ir latviešu vieglatlēte, startē daudzcīņas sacensībās, Latvijas rekordiste septiņcīņā (pieaugušajiem (6815 punkti), junioriem un jauniešiem) un pieccīņā. Kopš 2010. gada ir Latvijas Olimpiskās vienības sastāvā. 2012. gada Eiropas čempionātā Laura Ikauniece izcīnīja sudraba medaļu septiņcīņā, 2015. gada pasaules čempionātā — bronzas medaļu.  izcīnījusi 4. vietu. Ir atzīta par 2013., 2015. un 2017. gada Latvijas labāko vieglatlētu un par gada labāko sportisti Latvijā 2015. un 2016. gadā.

 Biogrāfija 
Laura Ikauniece ir dzimusi  Ventspilī, tomēr bērnību un jaunietes gadus pavadījusi Majoros, Jūrmalā. Viņas māte Vineta Ikauniece ir labākā sprintere Latvijas vieglatlētikas vēsturē, pašreizējā Latvijas rekordiste vairākās sprinta distancēs, savukārt viņas tēvs Aivars Ikaunieks bijis barjersprinteris, viņa personiskais rekords 110 m/b distancē ir 13,4 sekundes (viens no labākajiem personiskajiem rekordiem Latvijā), pēc tam bijis treneris dažādos sporta veidos, bet šobrīd dzīvo Lielbritānijā (vecāki ir šķīrušies). Lauras Ikaunieces vectēvs Ēriks Plūksna nodarbojies ar tāllēkšanu un diska mešanu, savukārt mātes brālis Adris Plūksna bijis bobslejists (startējis divās ziemas olimpiskajās spēlēs). Bērnībā Laura Ikauniece dejojusi sporta un hiphopa dejas.

2014. gada jūlijā apprecējusies ar vieglatlētu Rolandu Admidiņu, bijuši precējušies līdz 2019. gadam. Šobrīd dzīvo Tallinā, viņas dzīvesbiedrs ir Igaunijas vieglatlēts Magnuss Kirts. 2024. gada oktobrī ģimenē piedzima dēls.

Izglītību ieguvusi Majoru pamatskolā, Bulduru Dārzkopības vidusskolā, Rīgas Tālmācības vidusskolā un Latvijas Universitātes Pedagoģijas, psiholoģijas un mākslas fakultātē, ko absolvējusi 2015. gadā.

 Karjera 
Vieglatlētikā trenējas kopš deviņu gadu vecuma Jūrmalas sporta skolā, taču daudzcīņai pievērsusies 2006. gadā 14 gadu vecumā.

2009. gada Pasaules čempionātā jauniešiem sportiste izcīnīja sudraba medaļu septiņcīņā ar 5647 punktiem.Laurai Ikauniecei pasaules sudrabs, sportacentrs.com 2009. gada Eiropas Jaunatnes olimpiādē Laura Ikauniece ieņēma 3. vietu augstlēkšanas sacensībās (1,82 m)Laura Ikauniece izcīna bronzu Eiropas Jaunatnes olimpiādē , apollo.lv un 4. vietu tāllēkšanā (6,12 m; divus centimetrus atpaliekot no otrās vietas). 2010. gada Pasaules čempionātā junioriem viņa ieņēma 6. vietu septiņcīņā ar izcīnītiem 5618 punktiem. 2011. gada Eiropas U-20 junioru čempionātā viņa izcīnīja bronzas medaļu septiņcīņā ar 6063 punktiem, kas bija jauns sportistes personiskais rekords.Ikauniecei bronza Eiropas U-20 čempionātā, sportacentrs.comSeptiņcīņniece Ikauniece izcīna bronzas medaļu Eiropas junioru čempionātā , delfi.lv

2012. gada maijā sacensībās Gecisā, Austrijā, viņa laboja personisko rekordu septiņcīņā, uzlabojot to līdz 6282 punktiem, un tādējādi izpildīja  A normatīvu.

2012. gada 30. jūnijā ar jaunu personisko rekordu (6335 punkti) Laura Ikauniece izcīnīja sudraba medaļu Eiropas čempionātā Helsinkos. Viņa tikai par 10 punktiem apsteidza 3. vietas ieguvēju, Latvijas rekordisti Aigu Grabusti. Šo sacensību laikā sportiste laboja personiskos rekordus piecās no septiņām disciplīnām. Lauras Ikaunieces sudraba medaļa bija Latvijas sportistu augstākais sasniegums čempionātā, kā arī Latvijas sportistu pirmā medaļa lielākajās sacensībās (Olimpiskās spēles, Pasaules un Eiropas čempionāti) daudzcīņā. Tāpat šī ir sestā Latvijas sportistu izcīnītā medaļa Eiropas čempionātos pēc neatkarības atjaunošanas. Lai arī pašās sacensībās Ikauniece ierindojās 3. vietā, taču 2013. gadā ukrainietei Ludmilai Josipenko (sākotnējā sudraba medaļas īpašniece) tika piespriesta diskvalifikācija un medaļu īpašnieces mainījās.

 viņa ar 6414 punktiem izcīnīja 9. vietu, kas ir jauns sportistes personiskais rekords un atkārtots Latvijas rekords. Vēl Laura Ikauniece sasniedza jaunu personisko rekordu 200 m un 800 m distancēs, kā arī tika atkārtots personiskais rekords augstlēkšanā. Sezonas noslēgumā viņas treneris A. Austrups tika apbalvots ar Eiropas Vieglatlētikas asociācijas balvu par "nozīmīgu ieguldījumu sportā un kalpošanu tā labā, demonstrējot izcilas trenera iemaņas". Pati Laura tika atzīta par 2012. gada uzlēcošo zvaigzni Latvijas sportā.

2013. gada Eiropas čempionātā telpās Laura Ikauniece pieccīņā izcīnīja 10. vietu ar 4224 punktiem. 2013. gada pirmajās septiņcīņas sacensībās Hypo-Meeting Gecisā, Austrijā, viņa izcīnīja 6. vietu ar 6186 punktiem. 2013. gada Universiādē Kazaņā, Krievijā, viņa, uzstādot personisko rekordu lodes grūšanā, izcīnīja sudraba medaļu septiņcīņā. Pēc Ukrainas sportistes Tatjanas Černovas diskvalifikācijas par dopinga lietošanu (diskvalificēta 2016. gadā, apelācija noraidīta 2017. gadā), L. Ikauniece kļuva par Universiādes čempioni. Tā paša gada Pasaules čempionātā, kas notika Krievijas galvaspilsētā Maskavā, viņa ieņēma 11. vietu, kas bija Latvijas sportistu augstākais sasniegums.

2014. gada janvārī tika atzīta par 2013. gada labāko Latvijas vieglatlētu. 2014. gada februārī sasniedza Latvijas rekordu pieccīņā.

, izcīnot 8. vietu prestižajās daudzcīņu sacensībās Austrijas pilsētā Gecisā laboja Latvijas rekordu, sasniedzot rezultātu 6436 punktiIkauniecei-Admidiņai astotā vieta un labots Latvijas rekords prestižajās Gēcisas sacensībās LSM.lv (iepriekšējais viņas personiskais rekords bija ar A. Grabusti dalīts Latvijas rekords). 5. jūlijā Eiropas kausa otrās līgas sacensībās Inovroclavā viņai izdevās vēl vairāk uzlabot Latvijas rekordu, sasniedzot 6470 punktus.Ikauniece-Admidiņa Polijā labo sev piederošo Latvijas rekordu, sportacentrs.com 2015. gada Pasaules čempionātā ar jaunu Latvijas rekordu (6516 punkti) izcīnīja bronzas medaļu. Tā bija trešā medaļa Latvijas sportistiem Pasaules čempionāta vēsturē (divas no tām izcīnītas pēc neatkarības atgūšanas). Ikauniece ieguva 2015. gada pasaules daudzcīņnieku kausu.

2016. gada 29. maijā Gecisā atkal laboja Latvijas rekordu, sasniedzot rezultātu 6622 punkti un ieņemot otro vietu prestižākajās daudzcīņas komercsacensībās. , uzstādot personisko rekordu trijās disciplīnās, L. Ikauniece izcīnīja 4. vietu ar 6617 punktiem, par 5 punktiem atpaliekot no personiskā un nacionālā rekorda un tikai par 36 punktiem no bronzas medaļas ieguvējas. Pēc olimpiskajām spēlēm sportistes treneris Austrups paziņoja par sadarbības pārtraukšanu.

2017. gada 28. maijā Gecisā atkal laboja Latvijas rekordu, sasniedzot rezultātu 6815 punkti un ieņemot trešo vietu prestižākajās daudzcīņas komercsacensībās.Ikauniece–Admidiņa prestižajās sacensībās Gecisā labo Latvijas rekordu septiņcīņā

Divreiz (2015. un 2016. gadā) saņēmusi Latvijas Gada balvu sportā kā labākā sportiste.

Pēc traumu izdziedēšanas starptautiskā līmenī L. Ikauniece atgriezās 2019. gada ziemas sezonā, kad Eiropas čempionātā telpās Glāzgovā ieguva piekto vietu un uzstādīja jaunu Latvijas rekordu pieccīņā (4701 punkts).Ikauniece ar Latvijas rekordu paliek piektā Eiropas telpu čempionātā daudzcīņā LSM 2019. gada maijā, veicot pirmo septiņcīņu pēc ilga sacensību pārtraukuma, viņai izdevās sasniegt labu rezultātu 6476 punkti un iegūt otro vietu prestižajās Gecisas sacensībās, kur pirms diviem gadiem viņa uzstādīja Latvijas rekordu.

 Personiskie rekordi 
 Disciplīna  Rezultāts  Datums  Vieta  Piezīmes Pieccīņa   4701 punkti      Latvijas rekords Septiņcīņa  6815 punkti      Latvijas rekords 200 m  23,64 s       800 m  2:09,43 min       100 m/b  13,07 s      Augstlēkšana  1,84 m       Tāllēkšana  6,64 m       Lodes grūšana  14,03 m       Šķēpa mešana  55,93 m      

 Sasniegumi 
2009Pasaules jaunatnes čempionāts2. vietaSeptiņcīņa5647 punkti14,22 — 1,82 — 9,71 — 24,75 — 5,67 — 42,53 — 2:20,94Eiropas Jaunatnes olimpiāde3. vietaAugstlēkšana1,82 metri —4. vietaTāllēkšana6,12 metri —2010Pasaules junioru čempionāts6. vietaSeptiņcīņa5618 punkti14,57 — 1,69 — 10,80 — 25,47 — 5,85 — 49,04 — 2:21,402011Eiropas junioru čempionāts3. vietaSeptiņcīņa6063 punkti13,97 — 1,78 — 12,09 — 24,93 — 5,90 — 50,70 — 2:16,312012Eiropas čempionāts2. vietaSeptiņcīņa6335 punkti13,53 — 1,83 — 11,81 — 24,36 — 6,31 — 47,32 — 2:12,82Olimpiskās spēles9. vietaSeptiņcīņa6414 punkti13,71 — 1,83 — 12,64 — 24,16 — 6,13 — 51,27 — 2:12,132013Eiropas čempionāts telpās10. vietaPieccīņa4224 punkti8,67 — 1,75 — 11,91 — 5,92 — 2:18,24Universiāde1. vietaSeptiņcīņa6321 punkts13,85 — 1,80 — 12,88 — 24,08 — 6,20 — 48,67 — 2:14,10Pasaules čempionāts11. vietaSeptiņcīņa6159 punkti13,89 — 1,80 — 12,36 — 24,73 — 5,96 — 50,75 — 2:16,052014Eiropas čempionāts6. vietaSeptiņcīņa6310 punkti13,61 — 1,82 — 12,58 — 24,75 — 6,20 — 51,30 — 2:16,902015Pasaules čempionāts3. vietaSeptiņcīņa6516 punkti13,21 — 1,77 — 12,71 — 23,97 — 6,32 — 53,67 — 2:13,792016Eiropas čempionāts23. vieta100 m/b13,51 s —Olimpiskās spēles4. vietaSeptiņcīņa6617 punkti13,33 — 1,77 — 13,52 — 23,76 — 6,12 — 55,93 — 2:09,43

 Sezonu labākie rezultāti 

 Gads  Rezultāts  Vieta  Datums20085175 punkti20105618 punkti20116063 punkti20126414 punkti20136321 punkts20146320 punkti20156516 punkti20166622 punkti

 Atsauces 

 Ārējās saites 

 LVS profils
 LOV profils

Kategorija:1992. gadā dzimušie
Kategorija:Ventspilī dzimušie
Kategorija:Latvijas vieglatlētes
Kategorija:2012. gada vasaras olimpisko spēļu dalībnieki
Kategorija:2016. gada vasaras olimpisko spēļu dalībnieki
Kategorija:Tāllēcēji
Kategorija:Septiņcīņnieki